**Projektas**

**Nauja redakcija**

**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL UKMERGĖS RAJONO SAVIVALDYBĖS TARYBOS 2021 M. BALANDŽIO 29 D. SPRENDIMO NR. 7-101 „DĖL UKMERGĖS KULTŪROS CENTRO TEIKIAMŲ PASLAUGŲ KAINŲ NUSTATYMO“ PAKEITIMO**

2021 m. liepos d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Ukmergės kultūros centro 2021 m. liepos 5 d. raštą Nr. SK-56 „Dėl renginių organizavimo paslaugos“, Ukmergės rajono savivaldybės taryba

n u s p r e n d ž i a:

Pakeisti Ukmergės rajono savivaldybės tarybos 2021 m. balandžio 29 d. sprendimu Nr. 7-101 „Dėl Ukmergės kultūros centro teikiamų paslaugų kainų nustatymo“ patvirtintą Ukmergės kultūros centro teikiamų paslaugų kainų sąrašą, papildant jo 5 punktą 5.17 ir 5.18 papunkčiais ir juos išdėstyti taip:

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Mat. vnt.** | **Kaina eurais** | **Pastabos** |
|  | **5. Kitų teikiamų paslaugų kainos** | | | |
| 5.17. | Renginio organizavimo paslauga | % | 25 % | Nuo prekių ir paslaugų sąmatos sumos,  kai suma **daugiau nei** ~~yra 1000-~~3000 Eur |
| 20 % | Nuo prekių ir paslaugų sąmatos sumos, kai suma yra 1000-3000 Eur |
| 15 % | Nuo prekių ir paslaugų sąmatos sumos, kai suma yra 200-1000 Eur |
| 10 % | Nuo prekių ir paslaugų sąmatos sumos, kai suma yra iki 200 Eur |
| 5.18. | Mobilaus kino paslauga | 1 val. | 150 | Kino ekranas, kino demonstravimo įranga, kino filmo licencija, mokestis LATGA‘ai, įrangos sumontavimo ir išmontavimo bei kino demonstravimo paslauga |

Savivaldybės mero pavaduotoja,

vykdanti mero funkcijas

Projektą parengė:   
Švietimo, kultūros ir sporto skyriaus vedėjo pavaduotoja Lolita Gerulskienė

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2021 M. BALANDŽIO 29 D. SPRENDIMO NR. 7-101 „DĖL UKMERGĖS KULTŪROS CENTRO TEIKIAMŲ PASLAUGŲ KAINŲ NUSTATYMO“ PAKEITIMO“**

**AIŠKINAMASIS RAŠTAS**

2021 m. liepos 21 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 2 dalies 37 punkte numatyta, kad išimtinė savivaldybės tarybos kompetencija yra kainų už savivaldybės biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas nustatymas. Lietuvos Respublikos vietos savivaldos įstatymo (VSĮ) 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Sprendimo projektas parengtas atsižvelgiant į Ukmergės kultūros centro 2021 m. liepos 5 d. raštą Nr. SK-56 „Dėl renginių organizavimo paslaugos“.

**2. Sprendimo projekto tikslas ir esmė:**

Šiuo sprendimo projektu siekiama pakeisti Ukmergės rajono savivaldybės tarybos 2021 m. balandžio 29 d. sprendimu Nr. 7-101 „Dėl Ukmergės kultūros centro teikiamų paslaugų kainų nustatymo“ patvirtintą Ukmergės kultūros centro teikiamų paslaugų kainų sąrašą, papildant jo 5 punktą „Kitų teikiamų paslaugų kainos“ dviem naujais papunkčiais išplečiant galimybes teikti kuo įvairesnes paslaugas įmonėms, įstaigoms, bendruomenėms. Ukmergės kultūros centras, įgyvendindamas savo tikslus ir uždavinius, vykdo pramogų ir poilsio organizavimo, kūrybines, menines veiklas, teikia kitas vietos bendruomenei svarbias kultūrines paslaugas. Tai numatyta įstaigos nuostatuose.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:**

Papildomo finansavimo nereikia.

**5. Priėmus sprendimą laukiami rezultatai, galimos pasekmės:**

Turėdamas galimybę organizuoti renginius pagal paslaugų teikimo sutartis, Kultūros centras gautas pajamas skirtų specialiosioms lėšoms, iš kurių apmokami kai kurių darbuotojų darbo užmokesčiai, elektroninės bilietų sistemos aptarnavimas, einamieji ūkiniai darbai, atnaujinama Kultūros centro materialinė bazė ir pan. Kultūros centras nuolat sulaukia rajono bendruomenių ar kitų organizacijų pasiūlymų organizuoti įvairių paskirčių renginius. Dažnai renginių organizavimas būna finansuojamas iš projektų, kuriuose numatomas ir atlygis už renginio organizavimo paslaugą (jis varijuoja nuo renginio pobūdžio, veiklų ir pan.). Būtent renginių finansavimas įgyvendinant projektus leidžia rajone vystyti profesionalaus meno sklaidą ir suteikti platesnes kultūrines paslaugas bendruomenėms. Priėmus sprendimo projektą, neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** -

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** – neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Ukmergės rajono savivaldybės administracijos Švietimo, kultūros ir sporto skyriui, Ukmergės kultūros centrui.

**10. Aiškinamojo rašto priedai:** -

Švietimo, kultūros ir sporto skyriaus

vedėjo pavaduotoja Lolita Gerulskienė